  Анжелика Тихонова корреспондент Удмуртие коронавируслэсь 16 сюрс 800 доза «Спутник V» но 4 сюрс 950 доза «КовиВак» вакцинаос вуизы. Со сярысь элькун кивалтэтлэн тӧроезлэн воштӥсез Эльвира Пинчук «Инстаграм» мерлыко вотэсысь бамаз ивортӥз. Матысь дыре вакцинаез элькунысь эмъюртъёсы келялозы Та дыре Удмуртиын коронавируслэсь вакциналэн запасэз 188 сюрслэсь трос доза луэ. Пусъём, озьы ик элькунэ кунгож сьӧрысь лыктэмъёслы шуыса 500-лэсь трос доза «Спутник Лайт» вакцина вуиз. Со дунын луоз. Прививкаез Труд ульчаысь 17а юртын интыяськем СПИД-эз но паласькись висёнъёсты алонъя но нюръяськонъя элькун центрын пуктылозы. Юанъёсын 8 (3412) 21-09-56 номеръя вазиськыны луэ. Тодэ вайытом, берло нуналскын коронавирусэн 305 выль черламъёсты шараязы.  Тегъёс: Тазалык Ижкар Удмуртия коронавирус вакцина ЭльвираПинчук  